paragraph_text: Vigenère je rođen u mjestu Saint-Pourçain u Francuskoj. Sa 17 godina stupio je u diplomatsku službu, gdje je proveo 30 godina. Pet godina je proveo u Wormskom saboru (njem. Reichstag zu Worms) kao mlađi tajnik. S 24 godine stupio je u službu Vojvode od Neversa (fr. Duc de Nevers). Godine 1549. bio je u dvogodišnjoj diplomatskoj misiji u Rimu i ponovo 1566. U oba slučaja dolazio je u kontakt s knjigama o kriptografiji i s kriptolozima. Kad je 1570. s 47 godina otišao u mirovinu, dao je donaciju od 1000 livra (svoj godišnji prihod) siromasima Pariza. Bio je oženjen s Marie Varé.